Han var søn af den som chef for nørrejyske nationale infanteriregiment [[5. februar]] [[1749]] afdøde [[oberst]] Gustav Joachim Michelsen, hvis fader var en indvandret svensk [[major]]; moderen var Cathrine Elisabeth f. [[Harbou]] (død 28. marts 1762). Michaelsen var [[1749]] [[fændrik]] i [[Karl Emanuel 1. af Sardinien|kongen]] af [[Sardinien]]s tjeneste og blev kort efter udnævnt til dansk [[premierløjtnant]], men først [[1751]] ansat ved et [[regiment]], nemlig ved Arveprins Frederiks. Han blev [[Kaptajn (militær)|kaptajn]] [[1760]] og [[1764]] forsat til det nyoprettede langelandske gevorbne regiment og [[1767]], da dette blev inddraget, til [[Kongens Regiment]]. Han omtales som en tjenstivrig og tjenstdygtig officer med et lyst hoved. Han blev major [[1773]], [[oberstløjtnant]] [[1788]] og oberst [[1790]]. Som chef for Norske Livregiment til Fods (fra [[1795]]) deltog han [[1801]] i [[Sjælland]]s forsvar, og samme år blev han [[generalmajor]]. Han døde i København 10. november 1803. Gift med Margrethe Elisabeth f. Harding (død 1787).
Personbillede_savnes Historie